A Tan Kapuja Buddhista Egyház

Kvanum Zen meditáció
2017-11-09 18:00 - 20:00 (Europe/Budapest) | A Tan Kapuja Buddhista Főiskola K4-es terme, Csengettyű utca 3., Budapest, 1098
Csütörtök esténként a K4-es teremben Kvanum Zen gyakorlást vezet Mészáros Tamás. Minden érdeklődőt szeretettel várnak.

Szung Szán zen mester: Hadd kérdezem meg tőled, mit kérnél, ha szíved legfontosabb vágya teljesülhetne?Tanítvány: Érjem el a megvilágosodást.SzSz: És mit csinálnál miután megvilágosodtál?T: Nem tudomSzSz: A legeslegjobban megvilágosodni szeretnél, és elképzelésed sincs, mit kezdenél a megvilágosodással. Ez a nem tudás az igaz éned. Amíg ragaszkodsz a megvilágosodás utáni vágyhoz, addig nem érheted el a megvilágosodást. Ez a vágy azonban idehozott a zen gyakorlatra. Hát gyere és ülj! Ez az egyik első lépés.

VÁLTOZÁS! Jo Potter újra Budapesten
2017-11-18 07:00 - 17:00 | A Tan Kapuja Buddhista Főiskola Sarokdharma terme, Börzsöny utca 11., Budapest, 1098
Jo Potter Dharma-mester elvonulásához csatlakozik a Tan Kapuja Zen Közösség is. A helyszín a Sarokdharma terem lesz.
— Jo Alma Potter JDPSN a bécsi, a palma de malorcai, a vraznei és a magyarországi zen közösségek vezető tanítója. Az intenzív zen gyakorlást a 1990-es évek elején kezdte Szung Szán zen mesterrel. 2008-ban kapta meg az inkát, a kóannal történő tanítás jogát. Világszerte vezet zen elvonulásokat.

Egynapos elvonulás és fogadalomtételi szertartás Jo Potter dharma mesterrel és a Tan Kapuja Zen Közösséggel.
Részletes program:
7:00 — Négy fogadalom, 108 leborulás 7:30 — Éneklés (4 ének) 8:00 — 2 X 30 perc csöndes ülés 9:10 — Pihenő 9:30 — 3 X 30 perc csöndes ülés11:20 — Előkészületek a szertartásra11:30 — Fogadalomtételi szertartás
12:30 — Ebéd13:30 — 2 X 30 perc csöndes ülés14:40 — Jóga15:10 — Pihenő15:30 — 2 X 30 perc csöndes ülés16:40 — Szív szútra, Nagy dháraní, Négy fogadalom17:00 — Körbeszélgetés17:40 — Csoportkép
